Härkä ja poika
Löi lapset nurmella leikkiään,
 siell’ lypsi eukkonen lehmiään.
 Savussa vasikat ees-taas juoksi,
 ei tohdi itikat tulla luoksi.

 Venyipä nurmella mulkoillen
 myös härkä leveänaamainen.
 Sen luo käy poikanen pienokainen:
»Oletpa hirveän tuumaavainen,
 mitäpä nyt sinä mietit noin,
 tulet tuiki viisaaksi piakkoin?»

 Mut’ härkä mylvien vastas: »Täällä
 niin pehmyt maata on sammalen päällä.
 Syön tässä ruohoa aamuin illoin.
 En mitään minä mieti silloin.»

Luonnon kirja, 1856; J. Bäckvallin suomennos 1860; P. Cajanderin tarkistus 1886.

Johan Bäckwall
Paavo Cajander
Zacharias Topelius